नुवेंच्या कार्मेल कला, विज्ञान आनी वाणिज्य महाविद्यालयाच्या कोंकणी विभागान वर्सुकी कोंकणी कविता सादरीकरण सर्त 'पावसोत्सव' आयोजीत केल्या. आंतर महाविद्यालयीन पावंड्यार जावपी ही सर्त 17 सप्टेंबराक महाविद्यालयाच्या सभाघरांत सकाळच्या साडेणवांक सुरू जातली.
 हे सर्तींत पदवी तशेंच पदव्युत्तर पांवड्या वेले विद्यार्थी वांटेकार जावंक शकतात. कविता 'पावस' ह्या विशयाचेर, फक्त कोंकणींतल्यान रचिल्ली आसूंक जाय. कविता स्वता रचिल्ली आसूंक जाय. दर एका सर्तकाक कविता सादर करपाक चडांत चड 5 मिनटां दितले. दर एके शिक्षणीक संस्थेंतल्यान चडांत चड तीन सर्तकांनी वांटो घेवं येता. सर्तीच्या दिसा सर्तकान आपले कवितेच्यो दोन प्रती हाडप सक्तीचें. पयल्या तीन सर्तकांक इनामां तशेंच जैतिवंत जाल्ल्याचीं प्रमाणपत्रां मेळटलीं. हेर सर्तकांक वांटेकार जाल्ल्याचीं प्रमाणपत्रां मेळटलीं.
 नांव नोंदणी खातीर https://forms. gle/2qHgUzg1QvjKcRUy6 हो गुगल फाॅर्म भरून धाडप सक्तीचें. अदीक म्हायती खातीर क्विनी व्हियेगश - 98231 56597 वा शुभा वेलिंगकार 87882 51629 ह्या क्रमांकांचेर संपर्क करचो, अशें कळीत केलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 